
				PATVIRTINTA
			Šakių rajono savivaldybės mero
			2024 m. rugsėjo      d. potvarkiu Nr. MT-

ŠAKIŲ RAJONO SAVIVALDYBĖS POLITINIO (ASMENINIO) PASITIKĖJIMO VALSTYBĖS TARNAUTOJŲ ATOSTOGŲ, KOMANDIRUOČIŲ, NUOTOLINIO DARBO, DARBO POILSIO IR ŠVENČIŲ DIENOMIS ĮFORMINIMO IR SUTEIKIMO TVARKOS APRAŠAS

I SKYRIUS
BENDROSIOS NUOSTATOS
 
[bookmark: _Hlk170474639]1. Šakių rajono savivaldybės politinio (asmeninio) pasitikėjimo valstybės tarnautojų atostogų, komandiruočių, nuotolinio darbo, darbo poilsio ir švenčių dienomis įforminimo ir suteikimo tvarkos aprašas (toliau – Aprašas) reglamentuoja dokumentų pateikimo ir įforminimo tvarką, kuri taikoma politinio (asmeninio) pasitikėjimo valstybės tarnautojams (administracijos direktoriui, vicemerui (vicemerams), padėjėjams, patarėjams, tarybos posėdžių sekretoriui) (toliau – Darbuotojams). 
2. Šis Aprašas parengtas vadovaujantis galiojančiais teisės aktais ir Aprašo nuostatos taikomos tiek, kiek šių teisinių santykių nereglamentuoja Lietuvos Respublikos įstatymai ir kiti teisės aktai.
3. Darbuotojams taikomas dėl dienpinigių ir kitų komandiruočių išlaidų apmokėjimo Lietuvos Respublikos Vyriausybės nutarimas ir kiti teisės aktai, reglamentuojantys atostogų, komandiruočių, nuotolinio darbo, darbo poilsio ir švenčių dienomis tvarkas.  

II SKYRIUS
DARBUOTOJŲ PRAŠYMŲ PATEIKIMO IR ĮFORMINIMO TVARKA 

4. Darbuotojams, auginantiems neįgalų vaiką iki aštuoniolikos metų arba du vaikus iki dvylikos metų, suteikiama viena papildoma poilsio diena per mėnesį (arba sutrumpinamas darbo laikas dviem valandomis per savaitę), o auginantiems tris ir daugiau vaikų iki dvylikos metų, – dvi dienos per mėnesį (arba atitinkamai sutrumpinamas darbo laikas keturiomis valandomis per savaitę), mokant darbuotojui jo vidutinį darbo užmokestį. Darbuotojas, pageidaujantis pasinaudoti šia lengvata, ne vėliau kaip prieš tris darbo dienas pateikia tiesioginiam vadovui arba jo įgaliotam asmeniui prašymą, nurodydamas, kurią mėnesio dieną pageidauja pasinaudoti lengvata, ir pasirenkamą lengvatos variantą.
5. Darbuotojams, auginantiems bendrojo ugdymo mokykloje besimokantį vaiką iki dvylikos metų ir neturintiems teisės į papildomas poilsio dienas, suteikiama ne mažiau kaip pusė darbo dienos laisvo nuo darbo laiko per metus pirmąją mokslo metų dieną, mokant darbuotojo vidutinį darbo užmokestį, žodžiu suderinus su tiesioginiu vadovu.
[bookmark: _Hlk175920444]6. Darbo dienos metu darbuotojo rašytiniu prašymu ir tiesioginio vadovo arba jo įgalioto asmens sutikimu gali būti suteikiamas laisvas laikas darbuotojo asmeniniams poreikiams tenkinti arba gali susitarti dėl darbo laiko perkėlimo į kitą tos pačios dienos laiką arba į kitą darbo dieną, nepažeidžiant maksimaliojo darbo laiko ir minimaliojo poilsio laiko reikalavimų bei nustatytos savaitės darbo laiko trukmės.
7. Darbuotojų prašymai dėl kasmetinių atostogų suteikimo, atšaukimo teikiami tiesioginiam vadovui arba jo įgaliotam asmeniui užpildant prašymą per dokumentų valdymo sistemos (toliau – DVS) savitarnos modulį. Sprendimą tenkinti/atmesti Darbuotojų prašymus priima savivaldybės meras arba jo įgaliotas asmuo DVS numatytomis priemonėmis. Dėl vienos kasmetinių atostogų dienos potvarkiai nerengiami, todėl darbuotojai privalo savarankiškai stebėti DVS savitarnos modulyje pateikto prašymo derinimo proceso eigą ir susipažinti su priimtu sprendimu, dėl ilgesnių nei vienos dienos kasmetinių atostogų rengiami potvarkiai. 
8. Darbuotojų prašymai dėl komandiruotės teikiami tiesioginiam vadovui arba jo įgaliotam asmeniui užpildant prašymą per DVS savitarnos modulį. Sprendimai dėl komandiruočių Lietuvos Respublikos teritorijoje priimami DVS priemonėmis, pasirenkant tenkinti/atmesti, o komandiruotės užsienyje įforminamos savivaldybės mero arba jo įgalioto asmens potvarkiu. Komandiruotes apmoka savivaldybės administracija teisės aktų nustatyta tvarka. 
9. Darbuotojai gali dirbti nuotoliniu būdu. Darbuotojų prašymai dėl darbo nuotoliniu būdu teikiami tiesioginiam vadovui arba jo įgaliotam asmeniui užpildant prašymą per DVS savitarnos modulį. Tiesioginis vadovas, gavęs Darbuotojo prašymą įvertina jį ir DVS priemonėmis priima sprendimą, nurodydamas sutikimą arba nesutikimą dirbti nuotoliniu būdu. Potvarkiai dėl darbo nuotoliniu būdų nerengiami. 
10. Darbuotojai turi teisę į kitas tikslines (mokymosi, nemokamų, nėštumo ir gimdymo, tėvystės) atostogas dėl kurių teikiami prašymai ir jos įforminamos savivaldybės mero arba  įgalioto asmens potvarkiu.  
11. Apie savivaldybės mero arba jo įgalioto asmens sprendimus dėl pateiktų Darbuotojų prašymų atsakingų savivaldybės administracijos skyrių darbuotojai per DVS informuoja Apskaitos skyrių ir atitinkamus duomenis suveda į darbo laiko apskaitos žiniaraščius Personalo informacinėje sistemoje ir Valstybės tarnautojų registrą (Vataras).

III SKYRIUS
DARBAS POILSIO IR ŠVENČIŲ DIENOMIS

12. Darbuotojai gali dirbti poilsio ir švenčių dienomis, naktį bei viršvalandinį darbą tik įstatymų ir kitų teisės aktų nustatyta tvarka ir sąlygomis.
13. Už darbą poilsio ar švenčių dieną apmokama (kompensuojama) Lietuvos Respublikos valstybės tarnybos įstatymo ir Lietuvos Respublikos darbo kodekso nustatyta tvarka. Darbas poilsio ir švenčių dienomis apmokamas pagal pateiktą laisvos formos rašytinį dokumentą (toliau – Dokumentas), neviršijant maksimaliojo darbo laiko trukmės. Dokumente, konkrečiai nurodomos Darbuotojo dirbtos dienos, valandos ir darbo vieta. Dokumentas  DVS priemonėmis suderinamas su tiesioginiu vadovu arba jo įgaliotu asmeniu ir pateikiamas savivaldybės administracijos paskirtam skyriui, kuris pildo darbo laiko apskaitos žiniaraštį, ne vėliau kaip iki kiekvieno mėnesio paskutinės darbo dienos. Esant poreikiui, Dokumentas gali būti keičiamas.

IV SKYRIUS
BENDRIEJI REIKALAVIMAI

14. Dirbantys nuotoliniu būdu turi laikytis savivaldybėje nustatyto darbo režimo.
15. Važiuojant į komandiruotę komandiruoto darbuotojo transporto priemone, su Darbuotoju ir savivaldybės administracijos atstovu sudaroma automobilio panaudos sutartis (1 priedas), kurioje nustatoma savivaldybės administracijos ir Darbuotojo įsipareigojimai bei degalų sunaudojimo kompensavimas.
16. Grįžęs iš tarnybinės komandiruotės, Darbuotojas turi per 3 darbo dienas privalo pateikti Apskaitos skyriui komandiruotės išlaidų ataskaitą (2 priedas) ir atitinkamus dokumentus apie tarnybinės komandiruotės metu patirtas faktines išlaidas. Jeigu buvo išmokėtas avansas – grąžinti nepanaudotą avanso likutį.
17. Jei tarnybinės komandiruotės metu gaunamas pažymėjimas, Darbuotojas per 5 darbo dienas savivaldybės administracijos skyriui, atsakingam už personalo dokumentų rengimą, pateikia jo kopiją.

V SKYRIUS
BAIGIAMOSIOS NUOSTATOS

[bookmark: _Hlk170801579]18. Savivaldybės mero potvarkiu šio Aprašo punktai gali būti keičiami, pildomi, dėstomi nauja redakcija arba pripažįstami netekusiais galios.
19. Darbuotojai, pažeidę šios Tvarkos aprašo reikalavimus, atsako teisės aktų nustatyta tvarka.
20. Šis Aprašas skelbiamas Šakių rajono savivaldybės interneto svetainėje www.sakiai.lt.  
_______________________________




Šakių rajono savivaldybės politinio (asmeninio) pasitikėjimo valstybės tarnautojų atostogų, komandiruočių, nuotolinio darbo, darbo poilsio ir švenčių dienomis įforminimo ir suteikimo tvarkos aprašo
1 priedas 

AUTOMOBILIO PANAUDOS SUTARTIS

20_____ m. ____________ mėn. _____d.   
Šakiai



Šakių rajono savivaldybės administracija, atstovaujama_____________________________ 
(pareigos, vardas, pavardė)
_______________________________________________________________________________
veikiančio pagal___________________________________ (toliau vadinamas panaudos gavėju) ir 

________________________________________________ (toliau vadinamas panaudos davėju),
(pareigos, vardas, pavardė)	
		
sudarėme šią sutartį:
1. Panaudos davėjas įsipareigoja automobilį____________________________ (markė, Nr.) naudoti tarnybinės komandiruotės tikslui______________(nurodyti, kada ir kokiu tikslu vykstama).
2. Panaudos gavėjas atlygina panaudos davėjui tik už sunaudotą kurą pagal pateiktus degalinės kasos čekius.







Sutarties šalys:
Panaudos gavėjas 				Panaudos davėjas
__________________________			__________________________
      (pareigos, vardas, pavardė)				       (pareigos, vardas, pavardė)

______________________			__________________________
             (parašas)					(parašas)





Šakių rajono savivaldybės politinio (asmeninio) pasitikėjimo valstybės tarnautojų atostogų, komandiruočių, nuotolinio darbo, darbo poilsio ir švenčių dienomis įforminimo ir suteikimo tvarkos aprašo
				2 priedas

ŠAKIŲ RAJONO SAVIVALDYBĖS 
__________________________________________________________________________
(pareigos)

__________________________________________________
(vardas, pavardė)

KOMANDIRUOTĖS IŠLAIDŲ ATASKAITA

20..... m. ............................ ..... d.
Šakiai

Komandiruotė nuo 20...................... iki 20......................, trukmė .................. diena (-os/ų) 
Komandiruotės išlaidos:
	Data
	Išlaidų pavadinimas
	Suma 

	
	
	

	
	
	

	
	
	

	
	
	

	
	
	

	Iš viso
	




Pridedami dokumentai:
	Data
	Dokumento pavadinimas*
	Dokumento numeris
	Suma 

	
	
	
	

	
	
	
	

	
	
	
	


*  privaloma pateikti atitinkamus dokumentus apie patirtas faktines išlaidas.

__________________                                                              		_________________________
(Pareigų pavadinimas)                                             (Parašas)                                                (Vardas ir pavardė)
